Blaze7451/Wiki-th-20250601 huggingface dataset:
เปลว สีเงิน

เปลว สีเงิน เป็นนามปากกาของ โรจน์ งามแม้น ประธานกรรมการบริหารบริหารหนังสือพิมพ์ ไทยโพสต์ นักหนังสือพิมพ์อาวุโส ผู้เขียนบทความวิเคราะห์การเมืองและสังคม  ตีพิมพ์ในหน้า 5 ของหนังสือพิมพ์ไทยโพสต์ ชื่อคอลัมน์ "คนปลายซอย" เคยเขียนบทความวิเคราะห์ปัญหาทางด้านการเมือง เศรษฐกิจ และสังคม ชื่อคอลัมน์ "สะบัดปากกา ตีแสกหน้า" ตีพิมพ์ในหนังสือพิมพ์ไทยรัฐ ระหว่างปี พ.ศ. 2523-2534 ใช้นามปากกา "เปลว สีเงิน" ก่อนจะลาออกมาร่วมก่อตั้งหนังสือพิมพ์สยามโพสต์ และไทยโพสต์ในเวลาต่อมา
เปลว สีเงิน ได้รับการเชิดชูเกียรติ รางวัล "นักเขียนอมตะ" (อมตะ ไรเตอร์ อวอร์ด) คนที่ 2 ประจำปี พ.ศ. 2548 จากมูลนิธิอมตะ โดยนายวิกรม กรมดิษฐ์ 

**ประวัติ**
โรจน์ งามแม้น เกิดเมื่อ พ.ศ. 2487 ที่จังหวัดสมุทรสงคราม จบชั้นมัธยมที่โรงเรียนวัดโพธิ์ กรุงเทพฯ  เริ่มเขียนหนังสือเมื่ออายุ 14 ปี เขียนเรื่องส่งหนังสือพิมพ์ต่าง ๆ  เคยเป็นนักการเฝ้าโรงพิมพ์ประชาธิปไตย และฝึกหัดตนเองจนได้เป็นนักข่าวอาชญากรรมของหนังสือพิมพ์เกียรติศักดิ์  พ.ศ. 2514 เป็นหัวหน้าข่าวหน้าหนึ่งของหนังสือพิมพ์บ้านเมือง และได้เลื่อนขั้นเป็นหัวหน้าข่าวภูมิภาค เขียนคอลัมน์ข่าวอาชญากรรมใช้นามปากกา "นายจิบ" ด้วยสำนวนสนุกสนานเฉพาะตัว ต่อมาจึงย้ายไปอยู่หนังสือพิมพ์ดาวสยาม
โรจน์เริ่มใช้นามปากกา "เปลว สีเงิน" เมื่อเขียนคอลัมน์ "เตะผ่าหมาก" ตีพิมพ์ในหนังสือพิมพ์เดลินิวส์ ก่อนจะลาออกไปรับตำแหน่งหัวหน้าข่าวหน้าหนึ่ง หนังสือพิมพ์ไทยรัฐ และเขียนคอลัมน์ "สะบัดปากกา ตีแสกหน้า" ต่อมา พ.ศ. 2534 รับตำแหน่งหัวหน้ากองบรรณาธิการ และเขียนคอลัมน์ "ระหว่างบรรทัด" ในหนังสือพิมพ์สยามโพสต์ ซึ่งเป็นหนังสือพิมพ์ภาษาไทยในเครือบางกอกโพสต์ และลาออกไปก่อตั้งหนังสือพิมพ์ไทยโพสต์ ตีพิมพ์ฉบับแรกเมื่อวันที่ 21 ตุลาคม พ.ศ. 2539 
นายโรจน์ได้รับพระราชทานปริญญาศึกษาศาสตรมหาบัณฑิตกิตติมศักดิ์ ศึกษาศาสตรมหาบัณฑิตกิตติมศักดิ์ (เทคโนโลยีและสื่อสารการศึกษา) จากมหาวิทยาลัยเทคโนโลยีราชมงคลธัญบุรี  เมื่อวันที่ 16 ธันวาคม พ.ศ. 2552 โดยทางอธิการบดีมหาวิทยาลัยให้เหตุผลว่า นายโรจน์ประสบความสำเร็จในการประกอบวิชาชีพด้านสื่อสารมวลชนอย่างสร้างสรรค์และมีการพัฒนาอย่างต่อเนื่อง  อีกทั้งยังเป็นแบบอย่างที่ดีให้แก่นักหนังสือพิมพ์รุ่นหลัง  ทั้งในด้านความรู้ความสามารถในการเขียนคอลัมน์  ที่มีสำนวนภาษาเฉพาะตัว  การใช้ภาษาไทยเรียบง่ายและน่าสนใจ  ถูกต้องตามหลักไวยากรณ์  สามารถอธิบายเรื่องยากให้เข้าใจง่าย

**อ้างอิง**

**แหล่งข้อมูลอื่น**
   “เปลว สีเงิน”คม...เจ็บ...ลึก จาก positioningmag
หมวดหมู่:นักเขียนจากจังหวัดสมุทรสงคราม
หมวดหมู่:คอลัมนิสต์
หมวดหมู่:นามปากกา
หมวดหมู่:หนังสือพิมพ์ไทยรัฐ
หมวดหมู่:นักหนังสือพิมพ์ชาวไทย
หมวดหมู่:บรรณาธิการหนังสือพิมพ์
หมวดหมู่:บุคคลที่ยังมีชีวิตอยู่
ประมูล อุณหธูป

ประมูล อุณหธูป (17 มิถุนายน พ.ศ. 2463 - 11 มกราคม พ.ศ. 2530) นักเขียนที่ใช้นามปากกาว่า อุษณา เพลิงธรรม  มีผลงานเด่น เช่น  เรื่องของจัน ดารา ที่นำไปทำเป็นภาพยนตร์ ชื่อ จัน ดารา และมีผลงานเรื่องสั้นได้แก่ ชุดช่อประยงคุ์ และแกมเก็จ โดยการแปลเขามักใช้ชื่อจริงเรื่องแรก คือ โลกียชน ซึ่งแปลจากเรื่อง ทอร์ทิลลา แฟล์ท ของจอห์น สไตน์เบ็ค หลังจากนั้นก็มีเรื่องแปลเรื่องอื่น ๆ ติดตามมา อีกหลายเล่ม เช่น ปีศาจสันนิวาส จอมทรนง แสนแค้น ซาลาโก้ เก็บเบี้ยในรังโจร โลงของอีส้า เป็นต้น

**ประวัติ**
ประมูล อุณหธูป เกิดเมื่อวันที่ 17 มิถุนายน พ.ศ. 2463 เป็นบุตรของอุณห์และเพิ่ม อุณหธูปเริ่มการศึกษาที่โรงเรียนเทวะกุญชร บ้านหม้อ โรงเรียนมัธยมกล่อมพิทยา แล้วเรียนต่อ โรงเรียนมัธยมบ้านสมเด็จเจ้าพระยา เมื่ออายุ 18 ได้เข้าเรียนช่างรังวัดควบคู่ไปกับการทำงานที่กองรังวัด จนสอบได้ประกาศนียบัตรช่างจัตวา
อุษณา เพลิงธรรม เริ่มงานเขียนหนังสือไปพร้อมๆ กับการทำหนังสือพิมพ์จากประชามิตร มา บางกอก สยามสมัย แสนสุข สยามรัฐ สยามรัฐสัปดาห์วิจารณ์ จนเป็นบรรณาธิการชาวกรุงแต่ประสบปัญหาสุขภาพจนต้องออกมาแปลหนังสืออยู่กับบ้านและเจ็บป่วยเรื้อรังเป็นเวลายาวนานถึง 20 ปี
ประมูล อุณหธูป สมรสกับ ประยงคุ์ศรี (สกุลเดิม นาคะนาท เป็นน้องสาวของ ประหยัด ศ. นาคะนาท) อดีตครูใหญ่โรงเรียนราชินี  (พ.ศ. 2523 - 2533)  ประมูล อุณหธูป เสียชีวิตเมื่อวันที่ 11 มกราคม พ.ศ. 2530 สิริอายุได้ 68 ปี

**นามปากกา**
 อุษณา เพลิงธรรม  เจ้าจำปี- ทองคำเปลว- มาลาธร- อุ่ณห์- ปอธ.- จอรี

**ผลงาน**

**รวมเรื่องสั้น**
 ช่อประยงค์ - แกมเก็จ ( ภายหลังนำไปรวมพิมพ์เป็นปกอ่อน  7 เล่ม คือ เล่ม เสพสมบ่มิสม ฤจะเริด รมเยศ สิเกลศยังโลดเถลิง สเริงระบำดำรู  พรูควั่งถั่งนรกแลสวรรค์  ตราบเดือนตะวันฟั่นฟ้าแลดิน เพียงประคิ่น แหล่งหล้า บารนี)

**เรื่องสั้น-สั้น **
 ดอกรัก - โสมส่องแสง - ทางหรดีของหิมพานค์ (ใช้นามปากกา "เจ้าจำปี" )

**รวมสั้นขนาดยาว**
 ไม่มีอะไรในกอไผ่

**นวนิยาย**
 เรื่องของจัน ดารา

**เรื่องแปล**
 โลกียชน- เจ้าแม่ทองดำ - ปีศาจสันนิวาส - จอมทรนง - เสือแค้น - ซาลาโก้ - เก็บเบี้ยในรังโจร - โลงของอีส้า - ฤทธิ์เลือดเสปญ- ลาไปไกลสุดหล้า 

**เรื่องอื่น ๆ**
 ไม่ตายดอกเพราะ เสน่หา -  ชมรมโปกฮา

**อ้างอิง**
2530
หมวดหมู่:นักเขียนชาวไทย
นิก ลาเชย์

นิโคลัส สก็อต ลาเช่ (Nicholas Scott  Lachey) เกิดที่เมืองฮาร์แลน ในรัฐเคนทักกี แต่เติบโตในเมืองซินซินแนติ รัฐโอไฮโอ เขาเรียนที่มหาวิทยาลัยไมอามี (ในรัฐโอไฮโอ) และได้พบกับ เจฟฟ์ ทิมมอนส์ ในการออดิชั่นวงดนตรี จนต่อมาเขาและเพื่อนนักเรียน Justin Jeffre ได้ก่อตั้งวง 98 Degrees ขึ้น มี Jeff Timmons และ Drew Lachey (น้องชาย) ร่วมวงด้วย

**98 degree**
วง 98 degree ก่อตั้งมาตั้งแต่ปี 1997 โดยประสบความสำเร็จสูงสุดกับอัลบั้มที่ 2 ชุด ’98 Degrees And Rising’ เป็นอัลบั้มอันดับ 14 ใน Billboard จากนั้นพวกเขาทัวร์อเมริกาเพื่อโปรโมตอัลบั้มชุดนี้ โดยมี Jessica Simpson เล่นเป็น opening act

**Newlyweds: Nick and Jessica**
นิค ลาเช่ และ เจสสิก้า ซิมพ์สัน แต่งงานกันในปี 2003 ชีวิตคู่ของทั้งสองถูกถ่ายทำเป็น เรียลลิตี้โชว์ รายการ Newly Weds: Nick & Jessica’ ที่ออกอากาศทางเอ็มทีวี ถึง 4 ซีซั่นตั้งแต่ปี 2003 – 2005 ทั้งสองประกาศแยกกันอยู่ในเดือนพฤศจิกายน ปี 2005 และจดทะเบียนหย่ากันเมื่อต้นปี 2006

**อัลบั้มเดี่ยว**
หลังจากชีวิตสมรสที่ล้มเหลว เขาได้ประสบการณ์หลายต่อหลายอย่างเป็นวัตถุดิบสำหรับงานชุดที่สอง นิคเข้าห้องอัดตั้งแต่ต้นปี 2005 และขลุกอยู่ที่นั่นจนได้อัลบั้มเดี่ยวชุดที่ 2 ชุดนี้ หลังจากที่เคยมีงานเดี่ยวออกมาแล้วคือ ‘Soulo’ ในปี 2004 ที่มีเพลงฮิต ‘This I Swear’ (เพลงธีมของ Newlywed: Nick & Jessica)
อัลบั้ม ‘What’s Left Of Me’ ออกขายในอเมริกาเมื่อกลางเดือนพฤษภาคมที่ผ่านมา และติดอันดับ 2 ใน Billboard Chart ทันทีที่ออกวางขายสัปดาห์แรก ส่วนซิงเกิลแรกชื่อเดียวกับอัลบั้มอยู่ใน อันดับ 6 ของ Billboard Hot 100 Chart ทันทีที่ออกขายด้วย

**แหล่งข้อมูลอื่น**
  เว็บไซต์อย่างเป็นทาง date=2007-02-28 
หมวดหมู่:นักร้องอเมริกัน
หมวดหมู่:บุคคลจากรัฐเคนทักกี
หมวดหมู่:บุคคลจากซินซินแนติ
หม่อมเจ้าอากาศดำเกิง รพีพัฒน์

หม่อมเจ้าอากาศดำเกิง รพีพัฒน์ (12 พฤศจิกายน พ.ศ. 2447 – 18 พฤษภาคม พ.ศ. 2475) หรือเป็นที่รู้จักในนามปากกา วรเศวต เป็นพระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา มีโสทรภราดาและโสทรภคินี 10 องค์

**พระราชประวัติ**
หม่อมเจ้าอากาศดำเกิงทรงศึกษาชั้นต้นจากโรงเรียนอัสสัมชัญ และศึกษาต่อชั้นมัธยม 4 ที่โรงเรียนเทพศิรินทร์ แต่สอบตกชั้นมัธยม 7 จึงทรงออกจากโรงเรียน เสด็จไปศึกษาต่อวิชากฎหมายที่สำนักมิดเดิ้ลเทมเปิ้ล กรุงลอนดอน ประเทศอังกฤษ แต่ด้วยความที่ไม่โปรดในเรื่องกฎหมาย จึงทรงคลุกคลีอยู่กับหมู่นักหนังสือพิมพ์อังกฤษ จนล้มเหลวในเรื่องการศึกษา แต่โชคดีที่ได้รับพระราชทานทุนจากพระบาทสมเด็จพระปกเกล้าเจ้าอยู่หัว ให้ไปศึกษาวิชาการต่างประเทศ ที่เมืองจอร์จทาวน์ สหรัฐ แต่ประชวรหนักทำให้ต้องเสด็จกลับประเทศไทย
หม่อมเจ้าอากาศดำเกิงทรงเข้ารับราชการในกรมไปรษณีย์โทรเลข และกรมสาธารณสุข กระทรวงมหาดไทย ทรงสนทัยในการประพันธ์มาตั้งแต่ครั้งศึกษาอยู่ที่โรงเรียนเทพศิรินทร์ โดยทรงร่วมกับกุหลาบ สายประดิษฐ์ ทำหนังสือในห้องเรียน เมื่อมาทำงานที่กรมสาธารณสุข ได้นิพนธ์นวนิยายเรื่องแรก คือ "ละครแห่งชีวิต" โดยสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสนาบดีกระทรวงมหาดไทย ได้ประทานเงินทุนในการจัดพิมพ์ เมื่อปี พ.ศ. 2472 แม้ว่าจะมีราคาสูงถึงเล่มละ 3.50 บาท แต่ปรากฏว่าขายหมดทั้ง 2,000 เล่ม จนต้องมีการพิมพ์ครั้งที่สอง
ในปี พ.ศ. 2473 หม่อมเจ้าอากาศดำเกิงนิพนธ์เรื่อง ผิวเหลืองหรือผิวขาว (ต่อมาใช้ชื่อ “ผิวเหลืองผิวขาว”) และตามมาด้วย รวมเรื่องสั้น วิมานทลาย กับครอบจักรวาล
หม่อมเจ้าอากาศดำเกิงทรงประสบความผิดหวังในเรื่องความรักและชีวิต เนื่องจากฐานะทางเศรษฐกิจตกต่ำ จึงเสด็จหนีไปฮ่องกงในปลายเดือนมกราคม ปี พ.ศ. 2474 ดำรงชนม์ชีพด้วยการเขียนบทความลงพิมพ์ในหนังสือพิมพ์ฮ่องกง
หม่อมเจ้าอากาศดำเกิง รพีพัฒน์ สิ้นชีพิตักษัย เมื่อวันที่ 18 พฤษภาคม พ.ศ. 2475 สิริชันษา 27 ปี ตามเอกสารฮ่องกงระบุว่าด้วยไข้มาลาเรีย แต่มีผู้เห็นเหตุการณ์กล่าวว่า เป็นการเปิดแก๊สปลงชนม์

**ผลงาน**

**นวนิยาย**
 ละครแห่งชีวิต (หนังสือดี 100 เล่มที่คนไทยควรอ่าน)- ผิวเหลืองผิวขาว

**รวมเรื่องสั้นขนาดยาว**
 วิมานทลาย- ครอบจักรวาล

**เรื่องสั้นอื่น ๆ**
 ดาราคู่ชีพ- โชคมนุษย์- อำนาจกฎธรรมดา- เรื่องชีวิตที่ 1 - เรื่องชีวิตที่ 2

**เรื่องแปล**
 เอนีวา ซองครัวต์

**พงศาวลี**

**อ้างอิง**

**แหล่งข้อมูลอื่น**
 Pasoot Lasuka. “Emotion and Rationality of Traveling in Arkartdamkeung Rapeephat’s The Circus of Life.” ใน ถนอม ชาภักดี และคนอื่นๆ (บก.), เอกสารประกอบการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 11 เปิดโลกสุนทรีย์ในวิถีมนุษยศาสตร์. น. 431-441. กรุงเทพฯ: มีดี กราฟิก, 2560.
หมวดหมู่:นักเขียนชาวไทย
หมวดหมู่:นามปากกา
หมวดหมู่:หม่อมเจ้าชาย
หมวดหมู่:ผู้ฆ่าตัวตาย
หมวดหมู่:ราชสกุลรพีพัฒน์
หมวดหมู่:ราชสกุลเสนีวงศ์
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนอัสสัมชัญ
หมวดหมู่:ชาวไทยที่เสียชีวิตในประเทศจีน
ละครแห่งชีวิต

ละครแห่งชีวิต เป็นนวนิยายที่แต่งโดย หม่อมเจ้าอากาศดำเกิง รพีพัฒน์ จัดพิมพ์ครั้งแรกเมื่อปี พ.ศ. 2472 นับเป็นนวนิยายเรื่องสำคัญเรื่องหนึ่งของไทย เป็นหนึ่งในนวนิยายยุคแรกที่แต่งโดยนักประพันธ์ไทย
มีเนื้อหาในทำนองเป็นเรื่องของคนไทยผู้หนึ่ง ซึ่งมีโชคหมุนเวียนเปลี่ยนกลับอย่างประหลาดและพิสดาร จะพาท่านไปเที่ยวในที่ต่าง ๆ ทั่วโลก สมาคมกับคนทุกชนชั้น ทุกภาษา ความโศก ความรัก ความหวานหอมและความขมขื่นแห่งชีวิตของตัวสำคัญในเรื่อง จะทำให้รู้สึกว่า ละครแห่งชีวิต เป็นเรื่องที่สนุก ดี และกินใจ- บทที่ 1 ปฐมวัย- บทที่ 2 ประดิษฐ์ บุญญารัตน์- บทที่ 3 ลำจวน- บทที่ 4 ไปเมืองนอก- บทที่ 5 โลกใหม่-เมืองสวรรค- บทที่ 6 ลอนดอนและประดิษฐ์- บทที่ 7 ชีวิตใหม่- บทที่ 8 เลดีมอยราดันน์และมาเรียเกรย์- บทที่ 9 เจ็ดวันในสวรรค์ชั้นที่เจ็ด- บทที่ 10 ความวิโยค- บทที่ 11 ชีวิตในลอนดอน- บทที่ 12 ละครโรงใหญ่- บทที่ 13 เรื่องละคร- บทที่ 14 คำตักเตือนของเพื่อนเก่า- บทที่ 15 “กร็องด์ปารีส์”- บทที่ 16 ไปมอนตีคาร์โล- บทที่ 17 ชีวิตที่ท่องเที่ยวไป- บทที่ 18 ไปอเมริกา- บทที่ 19 นครแห่งความฝัน- บทที่ 20 จุไรและประพัทธ์- บทที่ 21 ความพินาศในชีวิต- บทที่ 22 ลาจากอเมริกา- บทที่ 23 ลาก่อนแม่ยอดรัก- บทที่ 24 ละครบีดม่าน
หมวดหมู่:งานเขียนของหม่อมเจ้าอากาศดำเกิง รพีพัฒน์
หมวดหมู่:นวนิยายไทย
หมวดหมู่:หนังสือดี 100 เล่มที่คนไทยควรอ่าน
โฟร์ท็อปส์ (ซูเปอร์จูเนียร์)

โฟร์ท็อปส์ (Four Tops) เป็นรวมจูเนี่ยร์ที่ได้รับความนิยมในตอนนั้น มาฟอร์มกลุ่มขึ้นมาเพื่อเป็นลีดเดอร์แทน Tackey & Tsubasa ที่ทำการเดบิ้วไปในปี 2002 แต่ในปี 2003 ยามาชิตะ โทโมฮิสะสมาชิกคนหนึ่งก็ได้ทำการเดบิ้วไป ทำให้สมาชิกขาดไป 1 คน Four Tops เลยเหมือนจะถูกยุบกลุ่มไป แต่สมาชิกแต่ละคนใน Four Tops ก็ยังคง Johnny's Jr. เหมือนเช่นเคย แต่เริ่มหันไปเล่นละครเวทีกับรุ่นพี่ และก็ทำงานอื่นๆ ในนามของตนเอง ซึ่งเหตุผลหนึ่งที่สมาชิกที่เหลือไม่ได้ทำหน้าที่ลีดเดอร์แล้วนั้น เพราะทั้ง 3 คนกำลังทุ่มเทให้กับการเรียนในระดับมหาลัยอย่างเต็มที่นั่นเอง

**คาซาม่า ชุนสุเกะ**
ประวัติ- ชื่อภาษาอังกฤษ : Kazama Shunzuke- ชื่อภาษาญี่ปุ่น : 風間俊介- ชื่อเล่น : คาซาม่า- วันเกิด : 17 มิถุนายน ค.ศ. 1983- ส่วนสูง : 165 เซนติเมตร- น้ำหนัก : 48 กิโลกรัม- กรุ๊ปเลือด : A- เข้าจูเนี่ยร์เมื่อ : 18 พฤษภาคม ค.ศ. 1997- ยูนิต :「BBA」「BIG」「BAD」「Four Tops」
** การศึกษา : Asia University

**อิคุตะ โทมะ**
ประวัติ- ชื่อภาษาอังกฤษ : Ikuta Toma- ชื่อภาษาญี่ปุ่น : 生田斗真- ชื่อเล่น : โทมะ- วันเกิด : 7 ตุลาคม ค.ศ. 1984- ส่วนสูง : 173 เซนติเมตร- น้ำหนัก : 55 กิโลกรัม- กรุ๊ปเลือด : A- เข้าจูเนี่ยร์เมื่อ : 14 กุมภาพันธ์ ค.ศ. 1996- ยูนิต :「BBB」「MAIN」「BIG」「Four Tops」
** การศึกษา : มัธยม Horikoshi Academy
** สัตว์เลี้ยง : สุนัขพันธ์พุดเดิ้ลสีน้ำตาล ชื่อ Jam (คนญี่ปุ่นออกเสียง JAM-MU)

**ยามาชิตะ โทโมฮิสะ**
ประวัติ- ชื่อภาษาอังกฤษ : Yamashita Tomohisa- ชื่อภาษาญี่ปุ่น : 山下智久- ชื่อเล่น : ยามาพี, พีจัง, โทโมะ (เป็นชื่อที่แม่เรียก) , ยามาชิตะ- วันเกิด : 9 เมษายน ค.ศ. 1985 (10.01)- สถานที่เกิด : จังหวัดจิบะ ประเทศญี่ปุ่น- ส่วนสูง : 174 เซนติเมตร- น้ำหนัก : 58 กิโลกรัม- กรุ๊ปเลือด : A- เข้าจูเนียร์เมื่อ: 27 กันยายน ค.ศ. 1996- ยูนิต :「BBA」「BIG」「Four Tops」「NEWS」「ชูจิโตะอากิระ 修二と彰」「Kitty GYM」
** การศึกษา : มัธยม Horikoshi Academy, มหาวิทยาลัยเมจิ (คณะบริหาร)
** สัตว์เลี้ยง : สุนัข 2 ตัว (พีจัง (ตั้งโดย ทัคกี้) และ ช็อคโก (ตั้งโดย คุณแม่))

**ฮาเสะกาว่า จุน**
ประวัติ- ชื่อภาษาอังกฤษ : Hasegawa Jun- ชื่อภาษาญี่ปุ่น : 長谷川純- ชื่อเล่น : ฮาเสะ, ฮาเสะจุน- วันเกิด : 20 ตุลาคม ค.ศ. 1985- ส่วนสูง : 174 เซนติเมตร- น้ำหนัก : 51 กิโลกรัม- กรุ๊ปเลือด : A- เข้าจูเนี่ยร์เมื่อ : 2 พฤษภาคม ค.ศ. 1998- ยูนิต :「J2000」「BBA」「BAD」「BIG」「Four Tops」
** การศึกษา : มัธยม Horikoshi Academy, Asia University
หมวดหมู่:จูเนียร์
สเก็ตช์อัป

สเก็ตช์อัป (SketchUp) ซอฟต์แวร์ในการพัฒนาวัตถุ 3 มิติ ใช้ในงานสถาปัตยกรรม วิศวกรรม ออกแบบผลิตภัณฑ์ ออกแบบเกม และงานออกแบบอื่น ทำงานผ่านระบบ 2 มิติ ออกแบบโดยบริษัท @Last Software สำนักงานใหญ่ที่ เมืองโบลเดอร์ ในรัฐโคโลราโด สหรัฐอเมริกา เป็นที่รู้จักในช่วงต้นปี พ.ศ. 2544 ถึงวันที่ 14 มีนาคม พ.ศ. 2549 บริษัทกูเกิล ได้เข้าซื้อซอฟต์แวร์นี้ และมีการเชื่อมต่อโมเดลของสเก็ตช์อัปให้ใช้งานร่วมกับซอฟต์แวร์ กูเกิลเอิร์ธ ปัจจุบัน บริษัททริมเบิล นาวิเกชั่น ได้เข้าซื้อกิจการของ สเก็ตช์อัป และได้มีการพัฒนาเป็น สเก็ตช์อัป รุ่น 2013
ข้อดีของสเก็ตช์อัปคือ การใช้งานที่ง่ายและสะดวกเปรียบเทียบกับซอฟต์แวร์ 3 มิติตัวอื่น ปัจจุบัน สเก็ตช์อัป มีอยู่ 2 รุ่น คือ "กูเกิล สเก็ตช์อัป" สามารถโหลดใช้ได้ฟรี ผ่านทางเว็บกูเกิล และรุ่นที่เสียเงินซื้อ คือ "สเก็ตช์อัป โปร" โดยรุ่นนี้จะมีคำสั่งเพิ่มเติม เช่น การเซฟแอนิเมชัน

**คุณสมบัติ**
ไฟล์:Herculesc130.jpg|thumb|left|มีซอฟต์แวร์หลายตัวที่ช่วยในการเรนเดอร์ ในภาพเครื่องบินสร้างในสเก็ตช์อัป และเรนเดอร์ใน Kerkythea
คุณสมบัติหลักของซอฟต์แวร์ได้แก่ - การสร้างวัตถุ 3 มิติ จาก การวาด 2 มิติ - การใส่และเปลี่ยนวัสดุโดยการเลือกจากกล่องข้อมูล- การใส่เงาให้วัตถุตามตำแหน่งของดวงอาทิตย์ ตามวันเวลาใด ๆ ของปี- คำสั่งเพิ่มเติมสามารถเขียนเพิ่มและเรียกใช้ผ่านทาง ภาษารูบี้
นอกจากนี้โมเดลที่ผู้ใช้แต่ละคนสร้าง สามารถมาแชร์ออนไลน์และสามารถนำมาใช้งานบนกูเกิลเอิร์ธได้ผ่านทาง เว็บไซต์ของ "กูเกิล 3D แวร์เฮาส์" (Google 3D Warehouse)

**อ้างอิง**

**แหล่งข้อมูลอื่น**
  สเก็ตช์อัป date=2015-04-13 -  กูเกิล 3D แวร์เฮาส์ date=2011-02-24  รวมโมเดล 3 มิติ ดาวน์โหลดใช้งานได้ฟรี-  SketchUp Add-on for ArchiCAD date=2007-09-18 
หมวดหมู่:ซอฟต์แวร์กราฟิกส์
หมวดหมู่:ซอฟต์แวร์กราฟิกส์สามมิติ
หมวดหมู่:กูเกิล
หมวดหมู่:ซอฟต์แวร์บนวินโดวส์
หมวดหมู่:ซอฟต์แวร์บนแมคโอเอสเท็น
คามิโน

คามิโน (Camino) เป็นโปรแกรมค้นดูเว็บ (เว็บเบราว์เซอร์) ของระบบปฏิบัติการแมคโอเอสเท็น พัฒนาโดยมูลนิธิมอซิลลา คามิโนใช้ชุด Cocoa เป็นส่วนติดต่อผู้ใช้ แทนที่จะเป็น XUL ซึ่งใช้ในซอฟต์แวร์ตัวอื่นๆ ของมูลนิธิมอซิลล่า

**ประวัติ**
คามิโนเริ่มพัฒนาเมื่อ ค.ศ. 2001 โดย Mike Pinkerton และทีมวิศวกรของบริษัทเน็ตสเคป เพื่อเป็นตัวอย่างว่าสามารถรวม Gecko เอนจินเข้ากับ Cocoa ใน Mac OS X ได้ ใน ค.ศ. 2002 เดฟ ไฮแอตต์ ได้เข้ามาร่วมทีมและสร้างเบราว์เซอร์ "Chimera" ขึ้น Chimera 0.1 ออกเมื่อวันที่ 13 กุมภาพันธ์ ค.ศ. 2002
ในปีเดียวกัน ไฮแอตต์ย้ายไปทำงานที่บริษัทแอปเปิล คอมพิวเตอร์เพื่อพัฒนาเว็บเบราว์เซอร์ซาฟารี ทีม Chimera ที่เหลืออยู่ใต้พัฒนาโปรแกรมต่อ โดยมีจุดหมายที่จะแสดงในงาน MacWorld Conference ต้นปี ค.ศ. 2003 แต่เพียงสองวันก่อนเริ่มงาน บริษัท AOL ซึ่งเป็นบริษัทแม่ของเน็ตสเคปได้ยกเลิกการสนับสนุนโครงการนี้ อย่างไรก็ตามทีมงานได้ออกเวอร์ชัน 0.7 ซึ่งเป็นผลงานที่ทำในช่วงนั้น Chimera เปลี่ยนชื่อมาเป็น Camino เนื่องด้วยเหตุผลว่าชื่อ Chimera ซ้ำซ้อนกับโปรแกรมตัวอื่นๆ การพัฒนาในช่วงต่อมาตกอยู่ในความรับผิดชอบของมูลนิธิมอซิลลา
Camino 1.0 ซึ่งเป็นรุ่นล่าสุด ออกเมื่อวันที่ 14 กุมภาพันธ์ ค.ศ. 2006

**แหล่งข้อมูลอื่น**
  Camino Browser
หมวดหมู่:เว็บเบราว์เซอร์
หมวดหมู่:มอซิลลา
หมวดหมู่:ซอฟต์แวร์เสรี
อิเล็กตรอนโวลต์

อิเล็กตรอนโวลต์ (electron volt / electronvolt, สัญลักษณ์: eV) เป็นหน่วยการวัดพลังงาน เท่ากับปริมาณของพลังงานจลน์ ที่เกิดขึ้นจากการที่อิเล็กตรอนอิสระเดินทางผ่านความต่างศักย์จากสนามไฟฟ้าสถิตขนาด 1 โวลต์ในสุญญากาศ
พลังงานหนึ่งอิเล็กตรอนโวลต์เป็นพลังงานที่น้อยมาก คือ
 1 eV = 1.602176634×10−19 J
หน่วยอิเล็กตรอนโวลต์ได้รับการยอมรับ (แต่ไม่แนะนำ) ให้ใช้กับระบบ SI หน่วยนี้ได้ถูกใช้อย่างแพร่หลายในวงการโซลิดสเตต ปรมาณู นิวเคลียร์ และฟิสิกส์อนุภาค และมักใช้ร่วมกับตัวนำหน้าหน่วย m o M หรือ f

**หน่วยพหุคูณ**

**ความสัมพันธ์กับคุณสมบัติทางกายภาพ**
ในสาขาฟิสิกส์ที่ใช้อิเล็กตรอนโวลต์ (eV) เป็นหน่วยวัดพลังงาน หน่วยอื่น ๆ มักจะถูกวัดโดยใช้หน่วยที่ได้มาจากอิเล็กตรอนโวลต์ โดยคูณกับค่าคงที่พื้นฐานที่มีความสำคัญในทฤษฎีนั้น ๆ

**อ้างอิง**
หมวดหมู่:ไฟฟ้า
หมวดหมู่:ฟิสิกส์อนุภาค
หมวดหมู่:หน่วยพลังงาน
หมวดหมู่:หน่วยเอสไอ
หมวดหมู่:ปริมาณทางกายภาพ
เส้นโค้งเบซีเย

เส้นโค้งเบซีเย (Bézier curve) ในคณิตศาสตร์ถือว่าเป็นเส้นโค้งหนึ่งที่มีความสำคัญอย่างมากในเรื่องของ คอมพิวเตอร์กราฟิกส์ เพราะวิธีการที่เสถียรที่สุด ในการสร้างจุดต่างๆบนเส้นโค้งเบซีเยสามารถทำได้โดยใช้ ขั้นตอนวิธีของเดอคาสเซิลโจ (de Casteljau's algorithm) รูปแบบหนึ่งของเส้นโค้งเบซีเยเมื่อเพิ่มมิติให้สูงขึ้น เราเรียกว่า พื้นผิวเบซีเย โดยมี พื้นผิวสามเหลี่ยมเบซีเย เป็นรูปแบบพิเศษอีกแบบหนึ่ง
เส้นโค้งเบซีเยถูกเผยแพร่สู่สาธารณชนเป็นครั้งแรกเมื่อปี พ.ศ. 2505 โดยนักวิศวกรชาวฝรั่งเศส ที่ชื่อปีแยร์ เบซีเย ซึ่งขณะนั้นเป็นนักวิชาการอยู่ในแผนกออกแบบที่บริษัทรถยนต์ยี่ห้อเรโนลด์ แต่ในความเป็นจริงแล้ว เส้นโค้งนี้ได้ถูกคิดค้นเป็นครั้งแรก เมื่อปี พ.ศ. 2502 โดยนายปอล เดอ กัสแตลโฌ

**สมการเส้นโค้งเบซีเย**
นิยาม เส้นโค้งเบซีเยที่ดีกรี  สามารถเขียนเป็นสมการได้จาก จุดควบคุมที่กำหนดให้ p0, p1,..., pn ดังนี้


**ตัวอย่าง**

**เส้นโค้งเบซีเยเชิงเส้น**
กำหนดให้ จุดควบคุมมี 2 จุด คือ p0 และ p1 เส้นโค้งเบซีเยเชิงเส้นก็คือส่วนของเส้นตรงระหว่างจุดสองจุดนั่นเอง โดยมีสมการคือ


**เส้นโค้งเบซีเยกำลังสอง**
กำหนดให้ จุดควบคุมมี 3 จุด คือ p0 p1 และ p2 เส้นโค้งเบซีเยกำลังสอง มีสมการ คือ
 

**เส้นโค้งเบซีเยกำลังสาม**
กำหนดให้ จุดควบคุมมี 4 จุด คือ p0 p1 p2 และ p3 เส้นโค้งเบซีเยกำลังสาม มีสมการ คือ
 

**แหล่งข้อมูลอื่น**
  Bezier Curves interactive applet date=2007-10-10 -  3rd order Bezier Curves applet-  Living Math Bézier applet-  Living Math Bézier applets of different spline types, JAVA programming of splines in  An Interactive Introduction to Splines-  Don Lancaster's Cubic Spline Library describes how to approximate a circle (or a circular arc, or a hyperbola) by a Bézier curve; using cubic splines for image interpolation, and an explanation of the math behind these curves.-  Pictovia: ทำ กราฟ date=2010-04-27 
หมวดหมู่:เส้นโค้ง
หมวดหมู่:คอมพิวเตอร์กราฟิกส์
หมวดหมู่:การออกแบบกราฟิกส์
หมวดหมู่:การประมาณค่าในช่วง
อัตราส่วนเงินสด

อัตราส่วนเงินสด (Cash ratio) คือ อัตราส่วนที่ใช้วิเคราะห์สภาพคล่องของกิจการที่ตั้งอยู่บนหลักความระมัดระวังที่สุด โดยจะนำสินทรัพย์หมุนเวียนที่เป็นเงินสดและหลักทรัพย์ในความต้องการของตลาด หารด้วยหนี้สินหมุนเวียน หากอัตราส่วนนี้สูงหมายถึงกิจการมีสภาพคล่องสูง แต่หากสูงมากอาจหมายถึงกิจการถือเงินสดไว้มากเกินไปทำให้ประสิทธิภาพในการใช้สินทรัพย์ลดลง จึงควรดูอัตราส่วนประสิทธิภาพในการใช้สินทรัพย์ควบคู่กันด้วย

**สูตรการคำนวณ**
อัตราส่วนเงินสด = (เงินสด + หลักทรัพย์ในความต้องการของตลาด) / หนี้สินหมุนเวียน

**ดูเพิ่ม**
 อัตราส่วนทางการเงิน
หมวดหมู่:อัตราส่วนทางการเงิน
E107

e107 เป็นระบบการจัดการเนื้อหาเว็บที่สร้าง แก้ไข กำหนดค่าต่างๆของระบบ โดยการกระทำหรือติดต่อผ่านเข้าใช้ระบบที่กำลังออนไลน์ เป็นโปรแกรมระบบที่เขียนขึ้นด้วย PHP และใช้ระบบฐานข้อมูลเปิดเผยรหัสที่นิยมใช้กันทั่วไปคือ MySQL เพื่อการบันทึก จัดเก็บ แสดงผลและค้นคืน เป็นระบบที่สามารถนำมาใช้ได้ฟรี และพัฒนาแก้ไข เพิ่มเติม ปรับปรุงต่อได้เองโดยอิสระ และมียังการพัฒนาอย่างต่อเนื่อง
หมวดหมู่:ระบบจัดการเนื้อหาโอเพนซอร์ส
หมวดหมู่:ภาษาพีเอชพี
รายชื่อบทความวันนี้ในอดีต

รายชื่อบทความวันนี้ในอดีต

**แหล่งข้อมูลอื่น**
  Daily Content Archive. The Free Dictionary. -  World History Database. date=11 December 2007-  This Day in History. TNL.net. date=5 August 2005-  Today in History. On-This-Day.com.-  This Day in Film History. Box Office Prophets. - Associated Press.  Dates in American Naval History. United States Navy. date=13 June 2006-  Today in Beatles history. The Internet Beatles Album.-  Epic Idiot: On This Day. This Day Trivia.date=2015-02-17 -  Daily Bleed. date=19 May 2006
วันนี้ในอดีต
วิกิพีเดีย:วันนี้ในอดีต

วันนี้ตรงกับที่   พ.ศ.  เวลา  น.
----
บทความในกลุ่มนี้มีวัตถุประสงค์เพื่อรวบรวมบทความ วันนี้ในอดีต อันเป็นเหตุการณ์ในประวัติศาสตร์ที่คัดเลือกมาจากรายชื่อบทความวันนี้ในอดีต วันสำคัญและวันหยุดเทศกาลในปฏิทินของศาสนาต่าง ๆ จัดสร้างขึ้นสำหรับช่วยในการจัดการและปรับปรุงเนื้อหาในหัวข้อ "วันนี้ในอดีต" บนหน้าหลักของวิกิพีเดีย เราขอให้คุณกล้าแก้ไขบทความเหล่านี้ แต่ "กรุณา" ปฏิบัติตามแนวทางที่ปรากฏอยู่ด้านล่าง
เนื้อหาปัจจุบัน:
ดู - 
พูดคุย -  หน้าประวัติ - การเปลี่ยนแปลงที่โยงมา -  แก้ไข - รีเฟรช

**เกณฑ์การจัดการเนื้อหา**
การจัดการเนื้อหาในส่วนนี้มีข้อที่ต้องพิจารณาดังนี้
# เหตุการณ์ที่บรรจุลงในวันหนึ่ง ๆ ไม่ควรเกิน 6 เหตุการณ์ วันเกิดหรือวันถึงแก่กรรมของบุคคลสำคัญให้พิจารณาใส่เฉพาะในกรณีที่เป็นปีครบรอบศตวรรษ
# ต้องเป็นเหตุการณ์เด่นในประวัติศาสตร์
# เหตุการณ์และวันสำคัญ ต้องแสดงอยู่ในหน้าบทความของวันนั้น ๆ ด้วย
# วันสำคัญที่ไม่ตรงกันทุกปี อาทิ วันสำคัญทางศาสนา ต้องได้รับการปรับปรุงให้ตรงกับปฏิทินของปีปัจจุบัน
# ส่วนที่เน้นเป็นตัวหนา ควรเป็นบทความที่มีเนื้อหาพอสมควร ไม่ใช่โครง
# ประเภทของเหตุการณ์ควรหลากหลาย เช่น ไม่เน้นเฉพาะเหตุการณ์ในประเทศหรือต่างประเทศ
# ควรพิจารณาปรับปรุงเปลี่ยนแปลง ไม่ให้ซ้ำกันทุกปี

**เกณฑ์การจัดการรูปภาพ**
# ใช้ภาพเดียวในแต่ละครั้ง อาจปรับเปลี่ยนเป็นภาพอื่นได้หลายครั้งในแต่ละวัน
# ภาพไม่ควรมีขนาดกว้างกว่า 100 พิกเซล สูงไม่เกิน 150 พิกเซล (กรณีที่ภาพมีความสูงน้อยกว่าความกว้าง อาจกำหนดความกว้างที่ 120 พิกเซล)
# หากเป็นภาพบุคคล ถ้าสามารถเลือกได้ควรเลือกภาพที่หันหน้าไปทางซ้ายมือ เพื่อนำไปสู่เนื้อหา
# ใช้แต่ภาพสาธารณสมบัติ, GFDL, CC-BY-SA ฯลฯ ไม่ใช้ภาพชอบธรรม (fair use) ซึ่งไม่อนุญาตให้ใช้ในหน้าหลักตามนโยบายการใช้ภาพของวิกิพีเดีย

**หน้าย่อย**
 /มกราคม - /กุมภาพันธ์ - /มีนาคม - /เมษายน - /พฤษภาคม - /มิถุนายน - /กรกฎาคม - /สิงหาคม - /กันยายน - /ตุลาคม - /พฤศจิกายน - /ธันวาคม
------

หมวดหมู่:หน้าหลัก
โรงเรียนสะเดา "ขรรค์ชัยกัมพลานนท์อนุสรณ์"

โรงเรียนสะเดา "ขรรค์ชัยกัมพลานนท์อนุสรณ์" เปิดทำการสอนระดับมัธยมศึกษาตอนต้น เมื่อวันที่ 19 พฤษภาคม พ.ศ. 2497 เป็นโรงเรียนสหศึกษา โดยใช้ชื่อว่า "โรงเรียนมัธยมวิสามัญอำเภอสะเดา" ต่อมาประชาชนชาวสะเดาได้ขออนุญาตเปลี่ยนชื่อ เป็น โรงเรียนสะเดา "ขรรค์ชัยกัมพลานนท์อนุสรณ์" จากกระทรวงศึกษาธิการ เมื่อวันที่ 5 กันยายน 2498 ทั้งนี้เพื่อเป็นอนุสรณ์แด่ นายขรรค์ชัย กัมพลานนท์ อดีตนายอำเภอสะเดา ผู้ซึ่งได้ทำคุณประโยชน์แก่ทางราชการและพี่น้องชาวอำเภอสะเดาไว้เป็นอันมาก และได้เสียชีวิตจากการต่อสู้กับ โจรจีนคอมมิวนิสต์ที่บ้านควนไม้ดำ ด่านจังโหลน ซึ่งเป็นพรมแดนไทย - มาเลเซีย เมื่อวันที่ 14 ธันวาคม 2495 อักษรย่อของโรงเรียนสะเดา "ขรรค์ชัยกัมพลานนท์อนุสรณ์" ใช้ ข.ช. ปัจจุบันโรงเรียนจัดการเรียนการสอน 3 หลักสูตร ได้แก่
# หลักสูตรมัธยมศึกษาตอนต้น (ช่วงชั้นที่ 3) ม.1 - ม.3 
# หลักสูตรมัธยมศึกษาตอนปลาย (ช่วงชั้นที่ 4) ม.4 - ม.6 
# หลักสูตรประกาศนียบัตรวิชาชีพ (ปวช.) พ.ศ. 2545

**อ้างอิง**

**แหล่งข้อมูลอื่น**
  เว็บไซต์โรงเรียนสะเดา "ขรรค์ชัยกัมพลานนท์อนุสรณ์"
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสงขลา สตูล
สะเดา "ขรรค์ชัยกัมพลานนท์อนุสรณ์"
สะเดา
ปอล เดอ กัสแตลโฌ

ปอล เดอ กัสแตลโฌ (Paul de Casteljau; พ.ศ. 2453 — ) เป็นวิศวกรชาวฝรั่งเศสที่บริษัทรถยนต์ซิตรอง เป็นบุคคลที่คิดค้นและพัฒนาขั้นตอนวิธีสำหรับวาดเส้นโค้งเบซิเยร์ โดยขั้นตอนวิธีที่เข้าคิดค้น ภายหลังได้ชื่อเพื่อเป็นเกียรติ ตามชื่อนามสกุลของเขาเอง คือ ขั้นตอนวิธีของเดอกัสแตลโฌ โดยมีความซับซ้อนของการคำนวณเป็น สมการกำลังสอง 
หมวดหมู่:วิศวกรชาวฝรั่งเศส
โสม

โสม เป็นพืชในสกุล Panax ในวงศ์เล็บครุฑ (Araliaceae) โตได้ในซีกโลกเหนือในทวีปเอเชียและทวีปอเมริกาเหนือ

**ประวัติ**
โสม เป็นพืชสมุนไพรโบราณ มีหลากหลายสายพันธุ์แตกต่างกันไปตามแต่สถานที่เพาะปลูก เช่น โสมจีน โสมเกาหลี โสมอเมริกา แรกเริ่มเดิมทีนั้นการใช้โสมถูกบันทึกไว้ในตำรับยาแพทย์แผนจีนหลายพันปีก่อน เชื่อกันว่าโสมในยุคแรกที่มีการนำมาใช้คือโสมป่า ที่ขุดได้จากทางตอนเหนือของจีน มีรูปร่างของรากคล้ายกับคน (หยิ่งเซียม) และมีการใช้โสมแพร่หลายออกไปยังเกาหลี โสมเกาหลี (โสมโครยอ) และอีกหลากสายพันธุ์จากฝั่งอเมริกา ในสมัยก่อนโสมนั้นมีราคาแพงมาก เนื่องจากโสมป่านั้นเป็นของหายาก

**ต้นโสม**
โสมเป็นพืชล้มลุกที่ปลูกยาก ต้องปลูกในที่ที่มีอากาศเย็นสม่ำเสมอ ไกลจากทะเล และดินและน้ำไม่มีมลพิษ มีรากลึกประมาณ 1 ฟุต ลำต้นสูงประมาณ 1 เมตร โสมทางฝั่งเอเชียนิยมเพาะปลูกกันทางตะวันออกเฉียงเหนือของจีน และในประเทศเกาหลีเหนือและเกาหลีใต้ ส่วนโสมอเมริกาจะมาจากวิสคอนซิน หรือแคนาดา ปัจจุบันมีการเพาะปลูกโสมกันในเชิงพาณิชย์ เนื่องจากโสมป่าเป็นของที่หายากแล้ว
ต้นโสม

**ชนิด**
เรานิยมนำโสมมาใช้เฉพาะส่วนของรากที่อยู่ลงไปใต้ดิน โสมที่ขุดนำมาใช้ได้นั้นจะมีอายุตั้งแต่ 3–6 ปี ซึ่งโสมอายุ 6 ปีจะเป็นโสมที่ถือว่ามีตัวยาสำคัญมากที่สุด โดยโสมแบ่งได้ 2 ชนิด คือ- โสมขาว คือโสมสดที่ขุดขึ้นมาจากดิน ล้างทำความสะอาด สามารถนำไปใช้ได้ทันที อาจนำไปตากแห้งให้น้ำระเหยออกไปเพื่อให้เก็บรักษาไว้ใช้ได้นานขึ้น ใช้เป็นส่วนผสมของยาจีนและทำอาหารได้- โสมแดง คือโสมขาวที่นำไปผ่านวิธีการอบ เพื่อให้มีสรรพคุณทางยามากขึ้น ลักษณะของรากจะเปลี่ยนเป็นสีน้ำตาลอมแดง และมีความชื้นเล็กน้อย โสมแดงนี้ถือว่ามีคุณค่าทางยามากที่สุดและราคาแพง
ส่วนโสมในปัจจุบันที่ใช้กันโดยทั่วไปนั้น จะเป็นผลิตภัณฑ์แปรรูปที่ได้จากการนำโสมแดงและโสมขาวมาทำ เช่น โสมสกัด โสมเม็ด โสมผง หรือใช้เป็นส่วนผสมของเครื่องสำอาง

**การจำแนก**
คำว่า Panax มีรากศัพท์มาจากภาษากรีกแปลว่า "รักษาได้สารพัดโรค"- Panax ginseng C.A. Mey. – โสมจีน- Panax japonicus  (T. Nees) C.A. Mey. – โสมญี่ปุ่น- Panax pseudoginseng Wall. – ซานชี, เถียนซี- Panax quinquefolius L. – โสมอเมริกา- Panax trifolius L. – โสมแคระ- Panax vietnamensis Ha & Grushv. – โสมเวียดนาม

**อ้างอิง**

**แหล่งข้อมูลอื่น**
หมวดหมู่:ผลิตภัณฑ์เสริมอาหาร
หมวดหมู่:วงศ์เล็บครุฑ
หมวดหมู่:สมุนไพรจีน
วิศวกรรมอาหาร

ไฟล์:Factory Automation Robotics Palettizing Bread.jpg|thumb|250px|โรงงานขนมปัง ในประเทศเยอรมนี
วิศวกรรมอาหาร (Food engineering) เป็นแขนงหนึ่งของวิศวกรรมเครื่องกล ซึ่งเป็นสาขาที่เกี่ยวข้องกับการออกแบบเครื่องจักรในกระบวนการผลิตอาหาร โดยใช้หลักการทางวิศวกรรมเครื่องกลมาประยุกต์ใช้ให้เหมาะสมกับกระบวนการแปรรูปอาหาร และคุณสมบัติเฉพาะของอาหารประเภทนั้น ๆ
เนื้อหาใจความหลักของสาขาวิชานี้ได้แก่- การออกแบบเครื่องจักรในกระบวนการผลิตอาหาร เช่น เครื่องฆ่าเชื้อด้วยความร้อน, เครื่องทอด เป็นต้น- พื้นฐานทางวิศวกรรม เช่น กลศาสตร์ของแข็ง, สถิตศาสตร์วิศวกรรม, Power Plant, การทำความเย็น, ทฤษฎีเครื่องจักรกล, กลศาสตร์ของไหล, อุณหพลศาสตร์ และ การออกแบบชิ้นส่วนเครื่องจักรกล เป็นต้น- หน่วยปฏิบัติการวิศวกรรมอาหาร (Unit Operation Of Food Engineering)- เครื่องมือแปรรูปในอุตสาหกรรมอาหาร
เนื้อหาใจความเสริมของสาขาวิชานี้ได้แก่- เทคโนโลยีชีวภาพในการผลิตอาหาร- การออกแบบโรงงานอาหาร- การออกแบบบรรจุภัณฑ์อาหาร- การควบคุมคุณภาพในการผลิตอาหาร- ความปลอดภัยของอาหารในขั้นตอนการผลิต- การออกแบบกระบวนการทางจุลชีววิทยาและทางเคมีในการตรวจสอบอาหาร
วิศวกรรมอาหารมีความเกี่ยวข้องทั้งโดยตรงและโดยอ้อมกับสาขาวิชาที่เกี่ยวกับการผลิตอาหาร เช่น- โภชนาการ- วิทยาศาสตร์การเกษตร- การประมง- การปรับปรุงพันธุ์พืช
อาหาร
หมวดหมู่:วิทยาศาสตร์การอาหาร
พระยามหานุภาพ (อัน)

พระยามหานุภาพ (อัน) มีชีวิตอยู่ในสมัยสมเด็จพระเจ้าตากสินมหาราช และสมัยรัชกาลที่ 1 ประวัติของท่านไม่ปรากฏแน่ชัด ทราบแต่เพียงว่าได้ร่วมเดินทางไปกับคณะทูตเพื่อเจริญพระราชไมตรีกับจักรพรรดิเฉียนหลง ณ กรุงปักกิ่ง เมื่อ พ.ศ. 2324 แต่จะไปในตำแหน่งใดไม่ปรากฏหลักฐาน ทางด้านการกวีท่านเป็นผู้มีฝีปากทางกลอนด้วยผู้หนึ่งในสมัยนั้น

**ผลงานทางด้านวรรณคดี**
พระยามหานุภาพแต่งวรรณคดีไว้ 2 เรื่อง คือ
# นิราศพระยามหานุภาพไปเมืองจีน หรือนิราศกวางตุ้ง
# เพลงยาวของพระยามหานุภาพ
หมวดหมู่:กรุงธนบุรี
มหานุภาพ
แคนเบอร์รา

แคนเบอร์รา (Canberra) เป็นเมืองหลวงของเครือรัฐออสเตรเลีย มีประชากรประมาณ 473,855 คน(ข้อมูลเมื่อมิถุนายน 2567) โดยแคนเบอร์ราเป็นเมืองที่ใหญ่เป็นอันดับที่ 8 ของเครือรัฐออสเตรเลีย และนับว่าเป็นเมืองที่ใหญ่ที่สุดในออสเตรเลียที่ไม่ติดต่อกับชายฝั่งทะเล แคนเบอร์ราตั้งอยู่ที่ตอนเหนือของออสเตรเลียน แคปิตอล เทอร์ริทอรี (Australian Capital Territory, มณฑลนครหลวงของออสเตรเลีย) มีระยะทางห่างจากเมืองซิดนีย์ทางทิศตะวันตกเฉียงใต้ 170 ไมล์(280 กิโลเมตร) และห่างจากเมืองเมลเบิร์น 410 ไมล์(660 กิโลเมตร) โดยคนท้องที่มักรู้จักกันในชื่อ "แคนเบอร์รัน"(อังกฤษ: Canberran) แม้ว่าคำว่าแคนเบอร์ร่าจะเป็นชื่อที่ใช้อย่างเป็นทางการ และยังเป็นที่ตั้งของหน่วยงานราชการหลายหน่วยงาน
แคนเบอร์ราได้รับเลือกเป็นที่ตั้งของเมืองหลวงประจำออสเตรเลียเมื่อ พ.ศ. 2451 เป็นข้อตกลงระหว่างซิดนีย์และเมลเบิร์น  แคนเบอร์ราต่างจากเมืองอื่น ๆ ในออสเตรเลียตรงที่เป็นเมืองที่มีการจัดผังเมืองไว้ล่วงหน้า (planned city) ที่มีการสร้างด้วยวัตถุประสงค์เฉพาะ  หลังจากที่มีการประกวดนานาชาติเพื่อหาการออกแบบเมืองแล้ว ได้มีการเลือกการออกแบบของ วอลเตอร์ เบอร์ลีย์ กริฟฟิน (Walter Burley Griffin) สถาปนิกจากชิคาโก (Chicago) และเริ่มก่อสร้างเมื่อ พ.ศ. 2456 ผังเมืองได้รับอิทธิพลจาก garden city movement และได้รวมถึงพื้นที่ธรรมชาติพอสมควร ทำให้แคนเบอร์ราได้รับฉายาว่า "bush capital" ถึงแม้ว่าการเติบโตและการพัฒนาแคนเบอร์รา มีอุปสรรคจากสงครามโลกทั้ง 2 ครั้ง รวมถึงเศรษฐกิจตกต่ำ (Great Depression) แคนเบอร์ราได้กลายเป็นเมืองที่เฟื่องฟูหลังสงครามโลกครั้งที่ 2
ในฐานะที่เป็นที่ตั้งของรัฐบาลออสเตรเลีย แคนเบอร์ราเป็นที่ตั้งของรัฐสภา (Parliament House) , ศาลสูงสุดของออสเตรเลีย (High Court of Australia) และกระทรวงต่าง ๆ ของรัฐบาล นอกจากนี้ แคนเบอร์รายังเป็นที่ตั้งของสถาบันทางสังคมและวัฒนธรรมที่มีความสำคัญระดับชาติหลายแห่ง รัฐบาลกลางมีส่วนมากที่สุดของผลิตภัณฑ์มวลรวมของรัฐ และเป็นนายจ้างที่ใหญ่ที่สุดในแคนเบอร์รา แคนเบอร์ราเป็นจุดหมายที่นิยมของนักท่องเที่ยวในประเทศและต่างชาติ

**อ้างอิง**
หมวดหมู่:เมืองหลวงในเขตโอเชียเนีย
หมวดหมู่:เมืองในประเทศออสเตรเลีย
อัตราหมุนเวียนของลูกหนี้

อัตราหมุนเวียนของลูกหนี้ คือ จำนวนครั้งที่กิจการสามารถเก็บเงินจากการขายเชื่อได้ คำนวณโดยยอดขายเชื่อสุทธิหารด้วยลูกหนี้การค้าเฉลี่ย โดยที่ลูกหนี้การค้าเฉลี่ย คือลูกหนี้การค้าต้นงวดบวกลูกหนี้การค้าปลายงวดหารด้วย 2 หากอัตราหมุนเวียนของลูกหนี้สูงหมายความว่ากิจการสามารถเก็บเงินจากการขายเชื่อได้เร็ว แต่หากอัตรานี้สูงเกินไปอาจหมายถึงกิจการเข้มงวดในการให้เครดิตกับลูกค้ามากเกินไปทำให้เสียเปรียบในการแข่งขัน ดังนั้นการนำอัตราส่วนนี้ไปเปรียบเทียบกับกิจการอื่น จึงควรดูนโยบายการให้เครดิตแก่ลูกหนี้ของกิจการด้วย

**สูตรการคำนวณ**
อัตราหมุนเวียนของลูกหนี้ = ยอดขายเชื่อสุทธิ / ลูกหนี้เฉลี่ย
โดยที่ ลูกหนี้เฉลี่ยคำนวณได้จาก :
ลูกหนี้เฉลี่ย = (ลูกหนี้ต้นงวด + ลูกหนี้ปลายงวด) / 2
อย่างไรก็ตามโดยทั่วไปกิจการจะไม่เปิดเผยยอดขายเชื่อสุทธิในงบการเงิน ในทางปฏิบัติเราจึงใช้ยอดขายสุทธิเป็นตัวตั้งแทน ดังนั้น
อัตราหมุนเวียนของลูกหนี้ = ยอดขายสุทธิ / ลูกหนี้เฉลี่ย

**ดูเพิ่ม**
 อัตราส่วนทางการเงิน
หมวดหมู่:อัตราส่วนทางการเงิน
พระเจ้าทันใจ

พระเจ้าทันใจ หมายถึงพระพุทธรูปที่สามารถสร้างเสร็จภายใน 1 วัน พุทธศาสนิกชนจึงเชื่อว่ามีพระพุทธานุภาพ ที่จะสามารถบันดาลให้เกิดโชคลาภ และความสมปรารถนาได้ทันอกทันใจเมื่ออธิษฐานขอพร
ไฟล์:Wat Phra That Lampang Luang 06.jpg|right|px250|thumb|พระเจ้าทันใจวัดพระธาตุลำปางหลวง

**วัดพระเจ้าทันใจ**
วัดพระเจ้าทันใจ เป็นวัดสำคัญทางภาคเหนือ นิยมสร้างพระพุทธรูปที่เรียกว่า “พระเจ้าทันใจ” ซึ่งหมายถึง พระพุทธรูปที่ใช้เวลาสร้างได้สำเร็จภายใน 1 วัน กล่าวคือ จะเริ่มพิธีตั้งแต่หลังหกทุ่มเป็นต้นไป จนสามารถสร้างองค์พระได้สำเร็จก่อนพระอาทิตย์ตกดิน (ก่อนเวลา 18.00 น.) ของวันถัดไป ถ้าสร้างไม่เสร็จถือเป็นพระพุทธรูปธรรมดาทั่วไป และสามารถทำพิธีพุทธาภิเษกได้ในเย็นอีกวันหนึ่ง ทั้งนี้เนื่องจากการสร้างพระพุทธรูปนั้น มักจะมีขั้นตอน และพิธีกรรมที่ละเอียดซับซ้อน การสร้างพระพุทธรูป และสามารถทำพิธีพุทธาภิเษกได้สำเร็จภายใน 1 วัน จึงถือว่าเป็นเรื่องมหัศจรรย์ จึงเชื่อกันว่าเป็นเพราะพระพุทธานุภาพ และอานุภาพแห่งเทพยดาที่บันดาลให้พิธีกรรมสำเร็จโดยปราศจากอุปสรรค ดังนั้นพุทธศาสนิกชนจึงถือว่าพระเจ้าทันใจเป็นพระพุทธรูปที่จะบันดาลความสำเร็จให้แก่ผู้อธิษฐานขอพรได้อย่างทันอกทันใจ
การสร้างพระเจ้าทันใจนั้น มีลักษณะที่แปลกกว่าการสร้างพระพุทธรูปอื่น ๆ กล่าวคือจะมีการบรรจุหัวใจพระเจ้า คล้ายกับหัวใจของมนุษย์ ตลอดจนการบรรจุวัตถุมงคลสิ่งของมีค่าไว้ในองค์พระพุทธรูปด้วย และในช่วงระยะเวลาที่กำลังปั้น จะต้องมีการเจริญพระพุทธมนต์ของพระสงฆ์ตลอดทั้งคืนจนสว่างด้วย
โดยทั่วไปพระเจ้าทันใจนิยมสร้างเป็นพระพุทธรูปปางมารวิชัย แต่วัดที่มีการสร้างพระเจ้าทันใจที่มีพระพุทธลักษณะต่างจากที่อื่นคือ วัดพระบรมธาตุหริภุญไชย ที่องค์พระเจ้าทันใจมีลักษณะเป็นพระพุทธรูปประทับยืน พระหัตถ์ทั้งสองวางซ้อนกันอยู่เบื้องหน้า
จ
หมวดหมู่:วัฒนธรรมล้านนา
ว่านหางช้าง

ว่านหางช้าง ( Iris domestica)  เป็นพืชล้มลุกอายุหลายปีในวงศ์  มีลำต้นใต้ดินและรากมาก ใบเดี่ยว ออกหนาแน่นที่โคนต้น ใบส่วนบนมักมีขนาดเล็ก แผ่นใบรูปดาบ โคนเป็นกาบ ดอกออกเป็นช่อ ดอกด้านนอกสีเหลือง ขอบกลีบและด้านในสีส้ม มีประสีแดงเข้ม ผลมีสามพู เปลือกบาง แก่แล้วแตกเป็นสามซีก เมล็ดสีดำ ผิวเป็นมัน 
เป็นไม้ประดับ  ใช้เป็นยาขับลม ขับเสมหะ ใบใช้ต้มเป็นยาระบาย แก้ระดูพิการ ใบ ดอก ต้น และราก มีฤทธิ์แก้คุณไสย พืชที่ใกล้เคียงกับว่านหางช้างคือว่านดาบนารายณ์ โดยว่านหางช้างมีดอกและใบเล็กกว่า และว่านดาบนารายณ์ไม่มีฤทธิ์เป็นยา 

**ชื่อพ้อง**
ชื่อพ้องของว่านหางช้าง ได้แก่ Epidendrum domesticum L., Vanilla domestica (L.) Druce, Belamcanda punctata Moench, Gemmingia chinensis (L.) Kuntze, Ixia chinensis L., Morea chinensis, and Pardanthus chinensis Ker Gawl.)
Belamcanda chinensis32.jpg|กลีบดอก
Belamcanda chinensis seeds.jpg|ฝักและเมล็ด
21-Flor Leopardo – Belamcanda chinensis.jpg|ฝักและเมล็ด

**การกระจาย**
พืชชนิดนี้เป็นพืชถิ่นในเอเชียตะวันออกและมีการนำไปปลูกในพื้นที่กึ่งเขตร้อนและบริเวณที่มีภูมิอากาศแบบอบอุ่นทั่วโลก 

**การใช้งาน**
ว่านหางช้างเป็นพืชประดับทั่วไปที่ใช้ในสวนส่วนบุคคลและสาธารณะ สวนสัตว์ และที่จัดแสดงดอกไม้ ดอกของมันให้น้ำหวานและเกสรแก่แมลงและนก และมีการนำพืชชนิดนี้ในแพทย์แผนโบราณ

**อ้างอิง**

**บรรณานุกรม**
 cite book | author=Pink, A. | title=Gardening for the Million.  
publisher=Project Gutenberg Literary Archive Foundation

**แหล่งข้อมูลอื่น**
 no  Belamcanda chinensis- Belamcanda chinensis at  USDA PLANTS Database
*taxon=Belamcanda chinensis
หมวดหมู่:ไม้ประดับ
หมวดหมู่:สมุนไพร
หมวดหมู่:วงศ์ว่านแม่ยับ
MA

MA อาจหมายถึง- ชื่อย่อของรัฐแมสซาชูเซตส์ สหรัฐอเมริกา- มิวสิคัล อะคาเดมี ศิลปินกลุ่มญี่ปุ่น- .ma โดเมนระดับบนสุดตามรหัสประเทศของประเทศโมร็อกโก
คิงกิคิดส์

คิงกิคิดส์ (Kinki kizzu; KinKi Kids) เป็นวงคู่ญี่ปุ่นในสังกัดจอห์นนีและสหาย ถึงแม้ว่าสมาชิกในกลุ่มจะมีนามสกุลเดียวกัน สิ่งที่ทั้งคู่มีเหมือนกันคือทั้งคู่มาจากภูมิภาคคิงกิ คิงกิคิดส์ก่อตั้งขึ้นใน ค.ศ. 1993 และเปิดตัวอย่างเป็นทางการในวันที่ 21 กรกฎาคม ค.ศ. 1997 
คิงกิคิดส์ยังคงถือบันทึกสถิติโลกกินเนสส์ในซิงเกิลอันดับ 1 ติดต่อกันนานที่สุดนับตั้งแต่เปิดตัววง (43 ผลงาน) และซิงเกิลอันดับ 1 ในประเทศญี่ปุ่นรายปีติดต่อกันมากที่สุด (25 ปี, ค.ศ. 1997 - 2021)

**สมาชิก**
 โคอิจิ โดโมโตะ (堂本光一): เกิดวันที่ 1 มกราคม ค.ศ. 1979 ที่จังหวัดเฮียวโงะ ประเทศญี่ปุ่น- สึโยชิ โดโมโตะ (堂本剛): เกิดวันที่ 10 เมษายน ค.ศ. 1979 ที่นาระ ประเทศญี่ปุ่น

**ผลงาน**

**อัลบั้มของสตูดิโอ**
 A Album (1997)- B Album (1998)- C Album (1999)- D Album (2000)- E Album (2001)- F Album (2002)- G Album: 24/7 (2003)- H Album: Hand (2005)- I Album: ID (2006)- Phi (2007)- J Album (2009)- K Album (2011)- L Album (2013)- M Album (2014)- N Album (2016)- O Album (2020)

**อ้างอิง**

**แหล่งข้อมูลอื่น**
 KinKi Kids Official Site at Johnny's Entertainment- Johnny's Agency site date=2015-09-24 - Domoto Kyoudai's official site
*label=KinKi Kids
หมวดหมู่:จูเนียร์
หมวดหมู่:วงกลุ่มสองสัญชาติญี่ปุ่น
โดโมโตะ สึโยชิ

โดโมโตะ สึโยชิ (Dōmoto Tsuyoshi; เกิดวันที่ 10 เมษายน ค.ศ. 1979) เป็นไอดอล นักร้อง นักแต่งเพลง นักแสดง และพิธีกรโทรทัศน์ชาวญี่ปุ่น เขาเป็นสมาชิกคิงกิคิดส์ ซึ่งเป็นวงที่ครองสถิติซิงเกิลอันดับหนึ่งนานที่สุดนับตั้งแต่วันเปิดตัววงของบันทึกสถิติโลกกินเนสส์

**รางวัล**
 1994: 2nd Television Drama Academy Awards (ฤดูร้อน): ผู้มาใหม่ดีเด่นใน Ningen Shikkaku* 1998: 2nd Nikkan Sports Drama Grand Prix (98–99): นักแสดงดีเด่นใน Ao no Jidai- 1999: 22nd Television Drama Academy Awards (ฤดูร้อน): นักแสดงดีเด่นใน To Heart Koishite Shinitai- 2000: 26th Television Drama Academy Awards (ฤดูร้อน): นักแสดงดีเด่นใน Summer Snow- 2004: Best Jeanist of the Year

**อ้างอิง**

**แหล่งข้อมูลอื่น**
  ja-  Instagram-  Twitter- 0246835
หมวดหมู่:จูเนียร์
หมวดหมู่:นักแสดงญี่ปุ่น
หมวดหมู่:ผู้มีชื่อเสียงทางโทรทัศน์ชาวญี่ปุ่น
โดโจ ซิตี้

โดโจ ซิตี้ หรือ โดโจ ซิตี้ คอร์ป. (Dojo City Corp.) เป็นค่ายเพลงในเครือเบเกอรี่มิวสิค ทำเพลงสำหรับผู้ฟังในตลาดกลุ่มวัยรุ่นตอนต้น เป็นเพลงแนวป็อป ค่ายเพลงโดโจ ซิตี้ ผลิตเพลงมากกว่า 80 เพลง จาก 6 ศิลปิน ทั้ง นีซ, ไทรอัมส์คิงดอม, เอช, ออย ช็อคกิ้งพิ้งค์ และ Mr.Sister  มีเพลงดังอาทิ "ความลับ", "ผ้าเช็ดหน้า", "ไปพัก", "บีบมือ", "ไม่รู้", "สุดสัปดาห์", "ต่อให้ใครไม่รัก" และ "อาม่าดุ"

**ประวัติ**
โดโจ ซิตี้ ก่อตั้งโดยทีมงานจากเบเกอรี่มิวสิค เพื่อสร้างคอนเท็นต์เพลงที่เป็นธุรกิจสืบเนื่องมาจากนิตยสาร แคตช์ (Katch)
จุดเริ่มต้นนั้น เกิดขึ้นจากการที่สามศิลปินซึ่งเป็นผู้บริหารของเบเกอรี่มิวสิคคือ สุกี้ - กมล สุโกศล, บอย โกสิยพงษ์, และสมเกียรติ อริยะชัยพาณิชย์ ได้มองเห็นว่าสิ่งหนึ่งที่ยังขาดหายไปในตลาดเพลงของเมืองไทยนั้น คือเพลงสำหรับกลุ่มวัยรุ่นตอนต้นหรือที่เรียกกันว่ากลุ่ม Pre-Teen และ Early-Teenage นั่นเอง จึงเกิดความคิดที่อยากจะทำเพลงสำหรับกลุ่มคนฟังกลุ่มนี้ เพื่อให้พวกเค้าได้มีเพลงที่เป็นของพวกเค้า มีแนวเพลง ดนตรี และโดยเฉพาะเนื้อหาของเพลงที่ตรงกับวัยรุ่น  จึงได้ตกลงกันเปิดค่ายเพลงโดโจ ซิตี้ ขึ้นเมื่อประมาณปี พ.ศ. 2541 โดยเริ่มจากการรวบรวมทีมงาน เช่น นักแต่งเพลง, Arrangers, Producers, Creative เป็นต้น โดยทีมนักแต่งเพลงใช้ชื่อว่า Team Darling ประกอบด้วย บอย โกสิยพงษ์, ปิยะ ศาสตรวาหา, ตรัย ภูมิรัตน, มณเฑียร แก้วกำเนิด, นภ พรชำนิ, จักรธร ขจรไชยกูล และ ไพรัช นรินทรางกูร สำหรับชื่อ โดโจ ซิตี้ นั้นมาจากชื่อนี้มาจากร้านอาหารโปรดของสุกี้ ที่ตั้งอยู่บนถนนเซนต์มาร์กในนครนิวยอร์ก สหรัฐอเมริกา
โดโจ ซิตี้มีศิลปินในสังกัด 11 คน แบ่งเป็น 4 กลุ่ม และ 2 ศิลปินเดี่ยว คือ นีซ คู่ดูโอ สองสาวคือ คิท กับ กิ ซึ่งเป็นศิลปินเบอร์แรกของโดโจ ซิตี้ จากนั้นคือคู่นักร้องสาวที่ประสบความสำเร็จที่สุดนั่นคือ โบ กับ จอยซ์ ในนาม ไทรอัมส์คิงดอม ศิลปินกลุ่มที่สามคือ วงผู้หญิง 3 คน ชื่อ  เอช จากนั้น โดโจ ซิตี้ก็ได้มีโอกาสต้อนรับศิลปินเดี่ยวคนแรกคือ คริสติน ซึ่งย้ายมาจากเบเกอรี่มิวสิค และศิลปินเดี่ยวคนที่สอง คือ ออย วรรณศิริ และน้องสุดท้องของครอบครัว นั่นคือ สองสาวน้อย พิงค์ กับ ปุ๋ย ที่รักการร้องเพลงและเต้นรำเป็นชีวิตจิตใจ

**รูปแบบ**
รูปแบบของงานจาก Dojo City นั้นจะมีจุดเด่นที่ชัดเจน และถือว่าแตกต่างจากที่อื่นๆ ในขณะนั้นอย่างมากคือ
# รูปแบบของดนตรีของ Dojo นั้นจะให้ความสำคัญกับ Arrangement อย่างมาก เพลงจาก Dojo จะต้องเป็นเพลง Pop ที่มี Melody ที่ไพเราะ และมีสไตล์ที่ทันสมัย โดยเฉพาะ Sound ดนตรีในเพลงของ        Dojo นั้นแปลก แตกต่าง และหลากหลาย ในขณะที่ตลาดเพลงในขณะนั้นเป็น Pop-Rock เหมือน ๆ กันเกือบทั้งหมด 
# เนื้อหาของเพลงจาก Dojo นั้นจะเป็นเรื่องความรักในทางบวก เป็นการมองความรักในมุมที่สวยงาม ซึ่งเหมาะกับกลุ่มคนฟังของ Dojo City ซึ่งเป็นวัยที่เริ่มต้นรู้จักกับความรัก ในขณะที่เพลงไทยส่วนใหญ่ ในขณะนั้นจะมีเนื้อหาเกี่ยวกับความรักในทางลบ เช่นการหลอกลวง หรือโทษกันไปโทษกันมา เป็นต้น
# สำหรับศิลปินของ Dojo City นั้น จะมี Image ที่เป็นตัวเองที่สุด และ Producer และ Creative จะวาง Concept ตามบุคลิกของศิลปินแต่ละคน โดยจะไม่มีการปรุงแต่งหรือเปลี่ยนบุคลิกใด ๆ ทั้งสิ้น

**ศิลปินในสังกัด**
(จ๊อยซ์ กับ พริบพรี ย้ายค่าย)

**อ้างอิง**
หมวดหมู่:ค่ายเพลงไทย
หมวดหมู่:บริษัทไทยที่ก่อตั้งในปี พ.ศ. 2541
หมวดหมู่:ค่ายเพลงที่ก่อตั้งในปี พ.ศ. 2541
หมวดหมู่:ค่ายเพลงที่ปิดกิจการในปี พ.ศ. 2547
ผ้าอนามัย

ผ้าอนามัยแบบธรรมดา (ซ้าย) และแบบปีก (ขวา)
ผ้าอนามัยแบบสอด
ผ้าอนามัย คือแผ่นที่ใช้ซับเลือดประจำเดือนและซับของเหลวตกขาวของสตรี ลักษณะใช้แล้วทิ้ง มีรูปแบบการใช้งานตามแต่ละประเภท ส่วนใหญ่ทำจากวัสดุที่มีความสามารถซึมซับของเหลวได้ดี มีความนุ่ม และห่อทับด้วยผ้าสำลี บางชนิดเพิ่มกลิ่นหอม เพื่อดับกลิ่นประจำเดือนด้วย
ในประเทศไทย ผ้าอนามัยถือว่าเป็นเครื่องสำอางควบคุมตามประกาศกระทรวงสาธารณสุข (ฉบับที่ 10) พ.ศ. 2535

**ประเภทของผ้าอนามัย**
ผ้าอนามัยแบบใช้ภายนอก (maxi pad) - แบบแผ่นหนา  
** แบ่งตามขนาดมี 3 แบบ คือ แบบปกติ แบบพิเศษ และแบบสำหรับกลางคืน ซึ่งบางยี่ห้อเพิ่มแบบมีปีกเพื่อป้องกันการซึมเปื้อนด้านข้าง
** แบ่งตามลักษณะใช้งาน 3 แบบ คือ แบบมีห่วง แบบแถบปลาย และแบบแถบกาว- แบบแผ่นบาง นิยมในกลุ่มวัยรุ่น หรือใช้เมื่อใส่ชุดรัดรูป
ผ้าอนามัยแบบสอด
เวลาใช้ผ้าอนามัยชนิดนี้จะต้องสอดเข้าช่องคลอด ผ้าอนามัยชนิดนี้พบเห็นได้ไม่บ่อยนัก เหมาะสำหรับใช้ในบางโอกาสเท่านั้น  เช่น ใช้เมื่อแข่งขันว่ายน้ำ เป็นต้น จึงยังไม่ค่อยแพร่หลาย

**อ้างอิง**
  ผ้าอนามัย date=2006-07-20  จาก ศูนย์ข้อมูลเครื่องสำอาง
หมวดหมู่:เครื่องอุปโภค
หมวดหมู่:เครื่องสำอาง
หมวดหมู่:ชุดชั้นใน
ลอร่า มิเชล เคลลี่

ลอร่า มิเชล เคลลี่ (Laura Michelle Kelly) นักแสดง และนักดนตรีชาวอังกฤษ เกิดเมื่อปี ค.ศ. 1981 แต่เต็มไปด้วยพรสวรรค์ทั้งในด้านการร้องเพลงและการแสดง โดยก่อนหน้าที่ Laura จะเริ่มทำอัลบั้มเดี่ยวชุดแรกของตัวเอง เธอเคยเป็นแสดงนำในละครเพลงที่มีชื่อว่า ‘Mary Poppins’ ซึ่งเรียกได้ว่าประสบความสำเร็จเป็นอย่างมาก เพราะทำให้เธอได้รับรางวัล Best Actress สาขาละครเพลงจากงาน Olivier Awards ในปี 2005 มาแล้ว ในบทของ Mary Poppins นอกจากนี้เธอยังมีผลงานการแสดงละครเพลงอีกมากมาย ได้แก่ Beauty and the Beast, Whistle Down The Wind as Swallow (2000), Les Miserables, Mama Mia!, My Fair Lady และ Fiddler on The Roof เป็นต้น
ผลงานเพลงชุดแรกของ Laura กับค่ายเพลงสากลยักษ์ใหญ่ EMI Angel ซึ่งเมื่อซิงเกิลแรก ‘There Was A Time’ ออกอากาศไปไม่กี่อาทิตย์ ก็ได้ขึ้นชาร์ตเป็นเพลงเด่นประจำสัปดาห์ของทางสถานีวิทยุช่อง BBC 2 ทันที อัลบั้มเดี่ยวนี้ของเธอมีชื่อว่า ‘The Storm Inside’ เต็มไปด้วย 12 เพลงเพราะที่ฟังแล้วน่าทึ่งมากๆ เพราะเป็นการนำเอาเพลงเก่ากลับมาร้องคัฟเวอร์ใหม่ในสไตล์ของ Laura ด้วยน้ำเสียงคุณภาพ พร้อมเพลงใหม่อีก 6 เพลงที่เธอร่วมแต่งเนื้อเพลงในอัลบั้มนี้ด้วย ได้แก่ เพลง There Was A Time, Butterflies และ The Storm Inside นอกจากนี้เธอยังได้นักแต่งเพลงมือหนึ่งอีกหลายคนมาร่วมงานในอัลบั้มนี้อีกด้วย อาทิเช่น  Jamie Cullum, Guy Chambers, Pete Vetesse, Felex Howard และ Neil Hannon ส่วนเพลงที่น่าจับตามองในอัลบั้มนี้ ได้แก่ เพลง Sweet Solution ที่แต่งโดย Jamie Cullum ซึ่งเขาบอกว่าได้แต่งเพลงนี้ให้กับ Laura เป็นพิเศษ

**แหล่งข้อมูลอื่น**
 lauramichellekelly.co.uk
หมวดหมู่:นักร้องอังกฤษ
หมวดหมู่:บุคคลจากเทศมณฑลไอล์ออฟไวต์
เดอะคูกส์

เดอะ คูคส์ (The Kooks) เป็นวงดนตรี แนวอินดี้ จากเมืองไบรตัน, ประเทศอังกฤษ
ประกอบด้วย 4 หนุ่มมีสไตล์
Luke Pritchard - นักร้องนำ, กีตาร์ 
Hugh Harris - นักร้องนำ, นักร้องเสียงประสาน
Max Rafferty - เบส, นักร้องเสียงประสาน
Paul Garred - กลอง, percussion 
Callum Stones - มีส่วนร่วมทุกอย่าง 
พวกเขาเรียนอยู่ High School เดียวกัน เล่นดนตรีด้วยกัน จนมีโอกาสได้ออกอัลบั้มชุดแรก Inside In Inside Out
ซิงเกิลแรก “Eddie’s Gun” เข้าไปอยู่ใน Top 30 ชาร์ตเพลงฝั่งอังกฤษ เพียงอาทิตย์แรกที่ปล่อยซิงเกิลออกไป
เนื้อหาในเพลงเกี่ยวกับเรื่องราวความสัมพันธ์ต่างๆ อาทิ สิ่งที่น่าอายที่เกิดจากความสัมพันธ์ของหนุ่มสาว
พวกเขาไม่ระบุแนวดนตรีที่ชัดเจน เพราะดนตรีของ The Kooks ผสมผสานหลายแนว
ได้รับอิทธิพลจากวงอย่าง Blur, Supergrass, Bobby Womack และ The Clash

**อันดับเพลงบนชาร์ทอังกฤษ**

**แหล่งข้อมูลอื่น**
  เว็บไซต์อย่างเป็นทางการของ เดอะคูคส์ date=2009-09-07 
หมวดหมู่:กลุ่มดนตรีร็อกสัญชาติอังกฤษ
รายชื่อนักสำรวจทวีปแอฟริกา

ดร. เดวิด ลิฟวิงสโตน
นักสำรวจทวีปแอฟริกาที่สำคัญมีดังนี้ 
# ดร. เดวิด ลิฟวิงสโตน (Dr. David Livingstone)
# เฮนรี่ สแตนเลย์ (Henry Stanley)
# แอนโตนิโอ เฟอนันเดซ (Antonio Fernandez)
# เอมิน ปาชา (Emin Pasha)
# กัสปา โบคาร์โร (Gaspar Bocarro)
# ดร. ฟรานซิสโก โฮเซ มาเรีย เดอ ลาเซอร์ดา (Dr. Francisco Jose Maria de Lacerda)
# เซอร์ ริชาร์ด เบอร์ตัน (Sir Richard Burton)
# มังโก ปาร์ค (Mungo Park)
# เจมส์ บรูซ (Jame Bruce)
# ริชาร์ด แลนเดอร์ (Richard Lander)
# จอห์น แลนเดอร์ (John Lander)
# เรเน  เคลลี (Ren’ e Caillie)
# ฮิวจ์ แคลปเปอร์ตัน (Hugh Clapperton)
# ดิกซัน เดนแฮม (Dixon Denham)
# ไฮนิช บาร์ท (Heinnich Barth)
# วอลเตอร์ ออดนีย์ (Walter Audney)
# เจอร์ฮาร์ด รอลฟล์ (Gerhard Rohlfs)
# กุสตาฟ แนชติแกล (Gustav Nachtigal)
# จอร์จ ชไวน์เฟิธ (Geoge Schweinfuth)
# ลุดวิก คราบฟ์ (Ludwing Krapf)
# โจฮัน เรบมาน (Johann REbmann)
# จอห์น สปีก (John Speke)
# แซมมวล เบเกอร์ (Samual Baker)
# โจเซฟ ทอมสัน (Joseph Thomson)
# ดร. เจมส์ จอห์นสตัน (Dr. James Johnston)
# โรซิตา โฟบส์ (Rosita Forbes)
หมวดหมู่:รายชื่อบุคคล
หมวดหมู่:นักสำรวจ
เท็ดดี้ ไกเกอร์

จอห์น ธีโอดอร์ เท็ดดี้ ไกเกอร์ ที่ 2 (John Theodore "Teddy" Geiger II)   เป็นนักร้อง นักแต่งเพลง นักแสดงชาวอเมริกัน มีผลงานเพลงจากอัลบั้มแรกในชีวิตที่มีชื่อว่า “Underage Thinking”  และยังมีผลงานแสดงจากละครโทรทัศน์เรื่อง "Love Monkey" ทางช่อง CBS ในอเมริกา	นอกจากนี้เท็ดดี้ยังได้ขึ้นปกนิตยสารบิลล์บอร์ด ในฐานะศิลปินหน้าใหม่มาแรงของปี 2006 อีกด้วย

**ประวัติ**
เท็ดดี้ ไกเกอร์ เกิดเมื่อวันที่ 16 กันยายน ปี ค.ศ. 1988 ที่บัฟฟาโลว์  นิวยอร์ก  เขามีดวงตาสีฟ้าเป็นประกาย เพียงแค่ 8 ขวบ ก็มีความสามารถด้านดนตรี เขาเริ่มหัดเล่นกีต้าร์ และเปียโน รวมทั้งฝึกแต่งและเรียบเรียงเพลงด้วยตัวเอง
เท็ดดี้เริ่มเป็นที่รู้จักหลังชนะการประกวดดนตรีในระดับท้องถิ่น ซึ่งเขามอบเงินรางวัล 1,000 ดอลลาร์ เพื่อช่วยผู้ประสบภัยจากสึนามิ
เส้นทางการเป็นศิลปินก็เปิดกว้างขึ้นเมื่อเท็ดดี้ผ่านเข้ารอบสุดท้ายในการประกวดดนตรีระดับชาติในรายการ “In Search Of The New Partridge Family” ทางช่องโทรทัศน์ดนตรี VH1 ซึ่งทำให้เขาได้พบกับบิลลี่ มันน์ (โปรดิวเซอร์ชั้นนำที่เคยทำงานกับศิลปินใหญ่ๆ อย่าง สติง, พิงค์, เจสซิก้า และ แอชลี่ย์ ซิมพ์สัน มาแล้ว) ซึ่งมีส่วนสำคัญในการผลักดันเท็ดดี้เข้าสู่วงการดนตรี จนได้ออกอัลบั้มแรกในชีวิตที่มีชื่อว่า “Underage Thinking”
ในอัลบั้ม “Underage Thinking” ชุดนี้ เท็ดดี้ได้มีส่วนร่วมแต่งเพลงเกือบทั้งอัลบั้ม และยังทำหน้าที่เรียบเรียงดนตรีรวมทั้งเล่นเครื่องดนตรีต่าง ๆ ด้วยตัวเองอีกด้วย ไม่ว่าจะเป็นกีต้าร์ เปียโน เบส และกลอง	

**ผลงาน**
อัลบั้ม- 2005 – Step Ladder EP- 2006 -  Underage Thinking
ซิงเกิล- 2006 - For You I Will (Confidence)- 2006 - These Walls
ซาวนด์แทร็ก- 2005 - Love Is a Marathon (จาก Love Monkey official soundtrack) - 2006 - Gentleman (จาก Aquamarine official soundtrack) - 2006 - You'll Be In My Heart (จาก DisneyMania 4)

**แหล่งข้อมูลอื่น**
  เว็บไซต์อย่างเป็นทางการ date=2014-12-18 
หมวดหมู่:นักร้องอเมริกันที่มีความหลากหลายทางเพศ
หมวดหมู่:บุคคลจากบัฟฟาโล
ลี ไรอัน

ลี ไรอัน (Lee Ryan; เกิด 17 มิถุนายน พ.ศ. 2526)  เป็นนักร้อง, นักแต่งเพลง และนักแสดงชาวอังกฤษ เขามีชื่อเสียงในฐานะสมาชิกวงบอยแบนด์อังกฤษ บลู
เขายังปรากฏตัวในละครใบ้ในช่วงหลายปีที่ผ่านมา บทบาทล่าสุดของเขาคือเจ้าชายที่ Darlington Hippodrome ในปี พ.ศ. 2560
ลี ไรอัน คืออดีตสมาชิกวง บลู วงพ็อพชื่อดังจากเกาะอังกฤษ เขาเป็นสมาชิกอายุน้อยที่สุดของวง แต่มีข่าวลงในหนังสือพิมพ์บ่อยที่สุดในฐานะ “หนุ่มฮ็อตขวัญใจสาวๆ” ตามที่สื่อมวลชนอังกฤษติดยี่ห้อให้เขา มีสาวที่เขาเคยเดทด้วยไม่น้อยกว่า 10 รายที่พยายามขายเรื่องของเขา (กับพวกเธอ) ให้หนังสือพิมพ์แทบลอยด์ (หนังสือกอสซิปดารา)

**ผลงานเดี่ยว**
ลีเดินออกจากวงบลู เมื่อปีที่แล้ว ด้วยความตั้งใจที่จะทำอะไรที่มากไปกว่า “บอยแบนด์” ทั่วๆ ไป เขาเซ็นสัญญากับ Brightside Recordings สังกัดแผ่นเสียงของ Hugh Goldsmith ผู้ปั้นวง Blue โดย Hugh เลือกเขาเพียงคนเดียวจาก Blue เพื่อเข้าสังกัดนี้
อัลบั้มชุดแรกของ Lee ที่ชื่อชุดว่า Lee Ryan เป็น contemporary adult pop หรือ “เพลงพ็อพร่วมสมัย” ที่แฟนเก่าสมัย Blue จะได้สัมผัสเขาในพัฒนาการอีกขั้นหนึ่ง ส่วนแฟนใหม่ๆ จะได้ค้นพบอัจฉริยะภาพทางการร้องเพลงอันเหลือเชื่อของเขา
ทีมงานที่ Lee ได้ร่วมงานในอัลบั้มชุดนี้ คือ Neo โปรดิวเซอร์ของ Mario (เจ้าของเพลงฮิต ‘Let Me Love You’) และ นักแต่งเพลงชื่อดังชาวอังกฤษ Nigel Hoyle 
ต่อมา ลี ไรอัน ได้มีโอกาสพากย์เสียงตัวการ์ตูน An Elk ในภาพยนตร์แอนนิเมชั่น เรื่อง Ice Age 2 : The Melt down พร้อมกันนั้น เพลง  Real Love ซิงเกิลที่ 2 ของ Lee ได้ถูกเลือกให้เป็นเพลง End Credit  ในเวอร์ชันที่ ฉายทั่วยุโรปในขณะนี้ด้วย 
ในเดือน พฤษภาคม 2006  ลี ไรอันได้มาร่วมงาน เอ็มทีวี เอเชีย อวอร์ดส ที่กรุงเทพ ได้ร่วมร้องเพลงกับ ทาทา ยัง ในเพลง Endless Love

**ข้อมูลอื่นๆ**
ด้วยความฮ็อตของ Lee ล่าสุดห้องเสื้อแบรนด์เนมระดับโลกอย่าง Dolce & Gabbana (โดลเช่ แอนด์ แก็บบาน่า)   เซ็นสัญญากับเขาเป็นพรีเซนเตอร์และ Brand Ambrassador ด้วย

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2017-10-02 
หมวดหมู่:นักร้องอังกฤษที่มีความหลากหลายทางเพศ
หมวดหมู่:บุคคลจากแชตทัม
200

200 (สองร้อย) เป็นจำนวนธรรมชาติที่อยู่ถัดจาก 199 (หนึ่งร้อยเก้าสิบเก้า) และอยู่ก่อนหน้า 201 (สองร้อยเอ็ด)

**คำเติมนำหน้า**
 ภาษากรีก - dohecto-- ภาษาละติน - duocenti-

**ความหมาย**

**ในทางคณิตศาสตร์**
หมวดหมู่:จำนวนเต็ม
สวาด

ใบสวาด
เมล็ดสวาด
สวาด หรือภาษาถิ่นทางภาคใต้เรียกว่า หวาด  หรือ ตามั้ด มะกาเลิง Caesalpinia bonduc  เป็นไม้เลื้อย  พบทั่วไปในเขตร้อน  ประเทศไทยพบมากตามป่าละเมาะใกล้ทะเล 
ลักษณะลำต้นและกิ่งก้านของเถาสวาดมีหนามแหลมอยู่ทั่วไป เลื้อยพันต้นไม้อื่นโดยใช้หนามช่วยประคอง ใบประกอบแบบขนนกสองชั้น ขนาดใหญ่ ยาว 30-50 ซม. มีดอกสีเหลือง เป็นช่อยาว 15-25 ซม. ออกดอกตรงกิ่งเหนือซอกใบขึ้นไปเล็กน้อย  มีช่อเดี่ยวหรืออาจแตกแขนงบ้าง  ก้านช่อยาวและมีหนาม ผลเป็นฝักรูปรี หรือขอบขนานแกมรูปรี มีขนยาวแหลมแข็งคล้ายหนามตามเปลือก  แต่ละฝักมี 2 เมล็ด  เมล็ดกลมเปลือกแข็ง เส้นผ่านศูนย์กลาง 1.5-2 ซม. สีเทาแกมเขียว  ซึ่งเป็นสีที่เรียกกันว่าสีสวาด 
ใบสวาดมีสรรพคุณเป็นยาขับลม แก้จุกเสียด ผลใช้แก้กระษัย  ยอดบดกรองเอาแต่น้ำ แก้ไข้ ถ่ายพยาธิ รากดองกับเหล้าขาวใช้แก้พยาธิ ในสมัยก่อน เด็ก ๆ นำมาใช้เล่นหมากเก็บ

**อ้างอิง**
  สวาด พันธุ์ไม้เกี่ยวกับขนบธรรมเนียม ประเพณี และความเชื่อ date=2008-12-11  สารานุกรมสำหรับเยาวชน
หมวดหมู่:สมุนไพร
หมวดหมู่:ไม้เลื้อย
หมวดหมู่:วงศ์ย่อยราชพฤกษ์
อุเมะโบชิเด็งกะ

อุเมะโบชิเด็งกะ (ウメ星デンカ) เป็นการ์ตูนญี่ปุ่นผลงานของฟูจิโกะ ฟูจิโอะ ในปี พ.ศ. 2512 (ค.ศ. 1969)

**เนื้อเรื่อง**
เจ้าชายลูกบ๊วยของนี้เป็นเรื่องเกี่ยวกับชาวดาวอุเมะ (บ๊วย ในภาษาญี่ปุ่น) ที่มีวิทยาการล้ำสมัยกว่ามนุษย์โลกมากนัก แต่มีอยู่วันหนึ่งดาวได้เกิดระเบิดและประชาชนก็ได้หนีออกจากดาวด้วยไหซึ่งเป็นพาหนะที่มีข้างในกว้างขวาง  ทั้งพระราชา พระราชินี และเจ้าชายได้หนีมายังโลก ได้มาอาศัยอยู่กับครอบครัวเล็กแห่งหนึ่งในประเทศญี่ปุ่น

**อ้างอิง**
หมวดหมู่:การ์ตูนญี่ปุ่น
หมวดหมู่:ตัวละครที่เป็นเจ้าชาย
หมวดหมู่:ฟูจิโกะ เอฟ. ฟูจิโอะ
21 เอมอน

21 เอมอน (Nijuichi emon) เป็นการ์ตูนญี่ปุ่นผลงานของ ฟูจิโกะ เอฟ. ฟูจิโอะ แนว SF ซึ่งจัดทำทั้งรูปแบบ หนังสือการ์ตูน และ ภาพยนตร์การ์ตูน เรื่องราวเกี่ยวกับเด็กในยุคคริสต์ศตวรรษที่ 21
21 เอมอน เป็นทายาทรุ่นที่ 21 ลูกเจ้าของโรงแรมยุคอวกาศ ซึ่งเริ่มกิจการมาตั้งแต่สมัยเอโดะสืบทอดมาถึงรุ่นพ่อของเขา โดยโรงแรมอยู่ในสภาพง่อนแง่นใกล้เจ๊งแล้ว ซึ่งพ่อของเขาต้องการให้สืบทอดกิจการต่อ แต่ตัวของ 21เอมอนต้องการเป็นนักบินอวกาศจนวันหนึ่งเขาได้ไปท่องอวกาศกับเพื่อนอีก 2 คน คือ มองก้าสัตว์ต่างดาวที่สามมารถเทเลพอร์ท (Teleport) ได้กับ กองสึเกะ หุ่นยนต์ที่ชอบการขุดมัน
ในการ์ตูน โดราเอม่อน เล่มที่ 32 จาก 45 เล่ม ลิขสิทธิ์จำหน่ายโดย NED ชื่อตอนว่า " สร้างโรงแรมโทรม ๆ ใหม่ " มีการนำ โรงแรม จาก 21 เอมอน ไปเป็นสถานที่ดำเนินเรื่องของตอนนี้ด้วย โดยผู้จัดการโรงแรมคือ 19 เอมอน บรรพบุรุษของ 21 เอมอน 

**เนื้อเรื่อง**

**ตัวละคร**

**รายชื่อตอน**

**แหล่งข้อมูลอื่น**
หนังสือการ์ตูน Fujiko Fujio ผู้วาด 21 เอม่อน ซึ่งวาดเรื่องอื่นๆอีกหลายเรื่อง
หมวดหมู่:การ์ตูนญี่ปุ่น
หมวดหมู่:ชินเอแอนิเมชัน
หมวดหมู่:ฟูจิโกะ เอฟ. ฟูจิโอะ
หมวดหมู่:อนิเมะที่ออกฉายในปี พ.ศ. 2534
หมวดหมู่:รายการโทรทัศน์ของทีวีอาซาฮี
หมวดหมู่:เศรษฐกิจของประเทศไทย

เศรษฐกิจของประเทศไทย
ทไทย
ศเรษฐกิจของประเทศไทย
หมวดหมู่:เศรษฐกิจเอเชียตะวันออกเฉียงใต้
หมวดหมู่:อุทยานแห่งชาติในประเทศไทย

อุทยานแห่งชาติในประเทศไทย
ไทย
หมวดหมู่:อุทยานในประเทศไทย
หมวดหมู่:สถานที่ท่องเที่ยวในประเทศไทย
หมวดหมู่:สิ่งแวดล้อมของประเทศไทย
หมวดหมู่:สวนสาธารณะในประเทศไทย
หมวดหมู่:อุทยานประวัติศาสตร์ในประเทศไทย

อุทยานประวัติศาสตร์ในประเทศไทย
หมวดหมู่:อุทยานในประเทศไทย
อุทยานประวัติศาสตร์
หมวดหมู่:กรมศิลปากร
หมวดหมู่:อุทยานในประเทศไทย

อุทยาน วนอุทยาน และเขตรักษาพันธุ์สัตว์ป่า ในประเทศไทย
หมวดหมู่:สถานที่ท่องเที่ยวในประเทศไทย
หมวดหมู่:ภูมิศาสตร์ไทย
หมวดหมู่:สวนสาธารณะในประเทศไทย
หมวดหมู่:แหล่งโบราณคดีในประเทศไทย

แหล่งโบราณคดีในประเทศไทย
หมวดหมู่:โบราณสถานในประเทศไทย
หมวดหมู่:สถานที่ท่องเที่ยวในประเทศไทย
ทไทย